**Pedagógus neve:** Bíró Szilvia

**Tantárgy:** osztályfőnöki óra

**Osztály:** 5. a

**Az óra témája:** Személyes kapcsolatok: a konfliktus

**Az óra cél-és feladatrendszere:** A diákok kortárs irodalmi alkotások felhasználásával, saját élményeikre, tapasztalataikra hagyatkozva ismerjék föl a nézetkülönbségből fakadó interperszonális problémákat. Pedagógusi irányítással sajátítsanak el különféle konfliktuskezelő technikákat; azokat szituációs játékok keretében gyakorolják be.

**Az óra didaktikai feladata:** témakör bevezetése

**Módszertani magyarázat - egy kis kiegészítés**

**Beszélgetős körhinta**

* két koncentrikus körben helyezkedünk el
* a szemben álló párok a megadott témáról 1, 5 percben beszélgetnek
* az idő letelte után a külső kör „körbeforog”, és ily módon új párok állnak elő, akik további 1, 5 percben cserélik ki ismereteiket az anyagrészről

Miért szeretem én ezt a módszert?

* nálunk nagyon fontos az ismétlés, rögzítés, ezt remekül elősegíti
* erősíti a szóbeli kifejezőkészséget
* figyelem- és toleranciafejlesztő
* maximális részvételt biztosít
* nem utolsósorban 3 egész percnyi viszonylagos nyugalmat biztosít a pedagógusnak

Miért szeretik a gyerekek?

* tananyag ismétlésekor: nemcsak saját magukat, egymást is tesztelhetik→ alkalmat kínál a konstruktív kritika gyakorlására

átélhetik az egymástól való tanulás örömét

* egyfajta „bemelegítés”→felkészülés az egész osztály előtti szereplés előtt
* „fontos vagyok; fontos, amit mondok” →önbizalom-erősítés

**A következő két módszer számomra is premierként jelentkezett:**

Miért szerettem meg én ezeket a módszereket? Miért szeretik meg – vélhetően – a gyerekek?

* a Szitakötő-továbbképzésen tanultam/próbálta ki a résztvevőkön az előadó – remek hangulatban!
* újdonság, izgalom, várakozás, vidámság mindkét módszer alkalmazásakor
* a kommunikáció más formájának használata
* a szelektáló hallás finomítása, a figyelem erősítése a zoománia esetében
* fegyelmező hatás

**Páralkotás cipőfűzővel**

Semmi extrára ne gondoljunk! Szükségünk lesz feleannyi cipőfűzőre, mint amennyi tanulónk van. A cipőfűzőket félbehajtva marokra fogjuk, és mint a csalit, a gyerekek közé lógatjuk. Adott jelre mindenki megfog egy fűzővéget, majd – lehetőség szerint fegyelmezetten – kibogozva a „csomót” megtalálja a párját, aki a fűző másik végét tartja.

Ne csábuljunk el, hogy különböző színű fűzőket vásárolunk! Így felkínáljunk a lehetőséget a párválasztásra, márpedig itt éppen a véletlenen van a hangsúly.

**Csoportalkotás állathangokkal (zoománia)**

Ha módunk van rá, négyfős csoportokban gondolkodjunk. A tanulók állatokat ábrázoló képeket kapnak. A képen látható állat hangját utánozva kell a csoporttagoknak beazonosítaniuk/megtalálniuk egymást.

Vigyázat! Nagy lesz a hangzavar. Általunk már ismert, jól fegyelmezhető osztályban próbáljuk ki először!

|  |  |  |  |  |  |
| --- | --- | --- | --- | --- | --- |
| **Időkeret** | **Az óra menete** | **Nevelési-oktatási stratégia** | | | **Megjegyzés** |
|  |  | **Módszer** | **Munkaforma** | **Eszköz** |  |
| 1’ | **I. Szervezési feladatok**: hetesek, felelősök jelentése; naplóbeírás |  |  |  | A belső házirend szem előtt tartása |
| 2-5’ | **II. Előzetes feladat** A konfliktus szó magyarázata: - saját szavainkkal - szótár használatával | beszámoltatás ellenőrzés | frontális és egyéni | osztályfőnöki füzet Magyar értelmező kéziszótár Bakos-féle idegen szavak és kifejezések szótára szóbeli dicséret | Külső koncentráció a magyar nyelvtannal |
| 6-9’ | **II. Motiváció** Fecske Csaba: Félreértés | bemutatás | frontális | magnó Szitakötő-CD | A feladat segíti a ráhangolódást,- alkalmas emlékképek előhívására; motiválja a tanulókat. Fejlesztési terület: hallott szöveg értelmezése |
| 10-11’ | **III. Órai célkitűzés** Ma egy három órából álló témasorozatot indítunk útjára, *Személyes kapcsolataink* címmel. Ezen az órán a konfliktusról, annak kialakulásáról és megoldási lehetőségeiről lesz szó. | tanári közlés | frontális |  |  |
| 12-18’             19-22’      23-30’       31-40’ | **IV. Az új ismeretek feldolgozása 1. A motivációs hanganyag+ a vers megbeszélése** a) Milyen hangulatú a dal? b) Milyen kapcsolat van tartalom és dallam között? (párhuzam vagy ellentét) c) Pillantsunk bele a szövegbe is! - Keressünk lírai illetve epikai jellemzőket! /Szorgalmi feladatként kérhetjük a *szabadvers* fogalmát; a központozás pótlását./  **2. A dal/vers által kiváltott saját élmény felelevenítése** Számolj be olyan összeütközésről/véleménykülönbségről, amely a nyári szünetben történt Veled!  **3. A konfliktus lehetséges okainak feltárása**  A „balladai homály” ellenére is jól rekonstruálható az esemény. Párokban kerekítsünk hátteret a hallott/ olvasott következményekhez!  **4. A konfliktus megoldásának egyéb lehetőségei** Hogyan lehetetett volna elkerülni a „fizikai” problémamegoldást? Játsszuk el! | megbeszélés            beszélgetős körhinta          játék, jóslás, dramatizálás | frontális és egyéni              csoportmunka→pármunka     pármunka      csoportmunka | Szitakötő 4. szám 9. oldal Irodalom tantárgyhoz adhatunk érte szorgalmi piros pontot.      cipőfűzők      állatokat ábrázoló képek „zoománia” | Külső koncentráció az ének-zenével és az irodalommal        Fejlesztési terület: értő figyelem    Fejlesztési területek: együttműködés, kommunikáció, fantázia és szövegalkotás  Egymástól tanulás Külső koncentráció a tánc és drámával |
| 41-45’ | **V. Óra végi értékelés** | megbeszélés | frontális | szóbeli dicséret |  |